Șocant. Înregistrări video cu medicul estetician în timp ce întreținea relații sexuale în fața copilului, găsite în laptop
Noi informații șocante apar în cazul unui medic estetician acuzat de malpraxis la începutul anului. Cel puțin zece paciente susțin că au fost mutilate de el în urma intervențiilor estetice și îi cer despăgubiri de aproape 2 milioane de euro.
În realitate, numărul victimelor ar fi mult mai mai mare, dar nu toate au depus plângere. La perchezițiile informatice, anchetatorii ar fi descoperit în calculatorul doctorului înregistrări video în care acesta întreținea relații sexuale cu soția în fața copilului. Bărbatul este audiat de polițiștii și procurorii din Constanța.
Zece femei operate în ultimii patru ani de doctorul Hussein Shamieh au depus plângere și îl acuză de malpraxis. Susțin că au fost mutilate în urma operațiilor estetice făcute de el și cer, în total, despăgubiri de aproape 2 milioane de euro.
Au fost făcute percheziții în 15 locuri inclusiv la clinicile unde medicul estetician oferea consultații sau opera.
Perchezițiile au avut loc în București la o clinică situată pe Șoseaua Nordului, dar și la un spital aflat în zona Pieței Victoriei, acolo unde medicul estetician ar fi efectuat operațiile estetice. Cele două unități spitalicești ar fi pus la dispoziție contracost blocul operator, dar și cabinetele de consult. De aici, polițiștii și procurorii au ridicat mai multe documente și probe.
Unele victime spun că suferă și acum după complicațiile care au apărut în urma intervențiilor chirurgicale efectuate de chirurgul reclamat. O tânără de 32 de ani a fost operată de urgență de medicii din Capitală după o infecție care îi punea viața în pericol.
Tarabih Mocanu, avocata uneia dintre victime: "Medicul curant nu a acceptat să o trateze sub nicio formă, spunându-i că totul este în regulă și nu are nicio problemă și este în curs de vindecare, nu a fost așa. Exista o infecție inclusiv pe interiorul sânului. Clienta mea a plâns în toată această perioadă, nu a mai fost la muncă, nu a mai putut să se ocupe de familie, are un copil mic, a fost foarte dificil".
Și Cornelia Zapan a suferit în 2022 intervenții pentru abdominoplastie, liposucție și o ridicare a sânilor, cu implant mamar. Spune că problemele au apărut imediat.
Cornelia Zapan, victimă: "Operația s-a infectat, în urma infectării am așteptat o luna de zile, săptămânal mă vedea, numai de infecție nu se ocupa, iar mă cosea, iar veneam, iar mă cosea. Sunt deformată, sunt pictată, sunt...groaznic, arăt groaznic".
Mircea Gherasim, avocatul unei victime: "Suferă și acum atât din punct de vedere psihologic, cât și fiziologic pentru că și-a pierdut una dintre alveolele mare, adică unul dintre sfârcuri".
Înainte de fiecare operație, pacientele primeau câte un contract din partea medicului prin care se angajau ca vreme de trei ani să nu îl denigreze, să nu vorbească nimic despre el, nici despre intervențiile chirugicale și să nu posteze nimic pe rețelele sociale. În caz contrar pacientele plăteau daune morale de 250 de mii de euro.
La percheziții, anchetatorii au descoperit în laptopul bărbatului imagini în care acesta întreținea relații sexuale cu soția lui în prezența copilului, motiv pentru care ancheta s-a extins.
Chirurgul și soția lui sunt cercetați și pentru corupere sexuală și rele tratamente aplicate minorului.
Sursa: Pro TV
Etichete: medic estetician,
Dată publicare:
12-03-2024 18:32